sagorsarker/bangla-wikipedia huggingface dataset:
চার বুঁদি

চার বুঁদি (বৈজ্ঞানিক নাম: "Ypthima huebneri (Kirby)") প্রজাতি "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
চার বুঁদি প্রসারিত অবস্থায় ডানার আকার ৩০-৪০ মিলিমিটার দৈর্ঘ্যের হয়।
ভারতের প্রায় সর্বত্র, নেপাল, ভুটান, বাংলাদেশ, মায়ানমার, শ্রীলঙ্কা ,থাইল্যান্ড, মালয়েশিয়া এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল বাদামি বর্ণের ও নিম্নতল ধূসর সাদা এবং উজ্জ্বল ও চকচকে সরু সুতোর মতো কাঁপাকাঁপা খয়েরি বা বাদামি দাগযুক্ত (fine striations)।
ডানার উপরিতল ধূসর বাদামি ও কালচে বাদামির মিশ্রণ। উপরিতলে সামনের ডানার শীর্ষভাগের (apical) সামান্য নিচে হলুদ বলয়ে ঘেরা দুই তারাবিন্দু (doubled puipled) যুক্ত একটি বড় কালো চক্ষুবিন্দু (ocillus) বর্তমান। পিছনের গোলাকৃতি ডানায় পোস্ট-ডিসকাল অংশে নিচের দিকে টরনাসের সামান্য উপরে পাশাপাশি অবস্থিত দুটি বা তিনটি এক তারাবিন্দু (uni-puipled) যুক্ত অনুরূপ চক্ষুবিন্দু দেখা যায়। কিছু নমুনাতে কখনো সখনো উক্ত পোস্ট-ডিসকাল চক্ষুবিন্দুগুলি অনুপস্থিত থাকে। সিলিয়া (cillia) উভয় ডানাতেই সাদা।
ডানার নিম্নতল ধূসর সাদা। সামনের ডানায় শীর্ষভাগের সামান্য নিচে উপরিতলের অনুরূপ দুই তারাবিন্দু যুক্ত একটি বড় কালো চক্ষুবিন্দু বিদ্যমান। উক্ত চক্ষুবিন্দুটি ও তার চারিদিকের হলুদ বলয়কে পরিবেষ্টন করে আরও একটি সরু হালকা বাদামি বলয় বর্তমান যা নিচের দিকে সামান্য চওড়া ও বাইরের দিকে সামান্য বিস্তৃত। ডিসকাল ও সাবটার্মিনাল অংশে বেশ কিছু অস্পষ্ট ফ্যাকাশে বাদামি তির্যক ও আঁকাবাঁকা দাগ-ছোপ চোখে পড়ে। পিছনের ডানার শীর্ষভাগে একটি ও পোস্ট-ডিসকাল অংশে ৩ টি অনুরূপ চক্ষুবিন্দুর বাঁকানো সারি লক্ষ্য করা যায়। অধিকাংশ নমুনাতেই পিছনের ডানায় সামনের ডানার অনুরূপ ডিসকাল ও সাবটার্মিনাল দাগ-ছোপ দেখা যায়।
শুঙ্গ সাদায়-কালোয় ডোরাকাটা ও শীর্ষভাগ কালো। মাথা, বক্ষদেশ (thorax) ও উদর উপরিতলে ধূসর বাদামি ও নিম্নতলে ফ্যাকাশে সাদা।
শুষ্ক ঋতুরূপ আর্দ্র ঋতুরূপেরই মতন প্রায় একইরকম; তবে চক্ষুবিন্দুগুলি ডানার উভয়তলেই ফ্যাকাশে ও কম স্পষ্ট। নিম্নতলে পিছনের ডানার চক্ষুবিন্দুগুলি অস্পষ্ট ফোঁটার মত বা অনেকক্ষেত্রে অনুপস্থিত।
সুলভ-দর্শন এই প্রজাতির উড়ান দুর্বল ও এরা ভূমির কাছাকাছি নিচু দিয়ে ওড়ে; একটানা বেশিক্ষন ওড়ে না এবং ওড়ার ভঙ্গিতে কিছুটা ঝাকি দেওয়ার লক্ষণ স্পষ্ট (jerking flight)। পাঁচ বুঁদি প্রজাতির ন্যায় এই প্রজাতিদেরও ভালো সংখ্যায় দেখা যায়; তবে প্রথমটির প্রাচুর্য বেশি। এরা প্রায়শই ডানা বন্ধ, আধ-মেলা বা পুরো মেলে ঘাসে, পাতায়, ডালে ও মাটিতে বসে স্বল্প সময় ধরে রোদ পোহায় ও মাঝেমধ্যেই ছোট ছোট গুল্মের ফুলে বসে অনেকক্ষন ধরে মধুপান করে। গ্রীষ্মের গোড়ায় এবং বিশেষত বর্ষার ঠিক পরেই এদের প্রাচুর্য নজরে পড়ে। এরা মাটির ভিজে ছোপে বসে খ্যাদ্যরস আহরণ করে।জঙ্গলের পথে, জঙ্গলের কিনারে বা ঝোপঝাড় পূর্ণ জায়গায় এদের রোজই দর্শন মেলে। উন্মুক্ত পাহাড়ী অঞ্চলে, পাহাড়ী ঘন-জঙ্গলে, সমতলের গাছ-গাছালি পূর্ণ স্থান, ঝোপঝাড় ও অরণ্যভূমি সর্বত্রই এরা বিরাজমান। পাহাড়ী জঙ্গলে পাদদেশ থেকে ১৬০০ মি, উচ্চতা পর্যন্ত মার্চ থেকে নভেম্বর মাসে এদের বিচরণ লক্ষ্য করা যায়। সমতলেও এই প্রজাতির দেখা পাওয়া যায় ভালো সংখ্যায়।
শুককীট হালকা সবুজ বর্ণের ও দৈর্ঘ্যে প্রায় ১ ইঞ্চি (২৫ মিমি)। পিঠের মাঝখান দিয়ে একটি গাঢ় সবুজ রেখা অবস্থিত যেটি চতুর্থ দেহখন্ডে পৌঁছে সাদা বর্ণ ধারণ করে এবং মাথার চূড়া (crown) পর্যন্ত বিস্তৃত। একটি ফ্যাকাশে সবুজ প্বার্শরেখা দেখা যায়। শেষ দেহখন্ড (anal segment) দুভাগে বিভক্ত হয়ে সরু ছোট লেজ এর আকার ধারণ করেছে।
রাণীকোট দূর্গ

রাণীকোট দুর্গ (, ) (বা রাণীকোট) হল একটি ঐতিহাসিক দুর্গ যা জামশরু জেলা, সিন্ধু প্রদেশ, পাকিস্তান এ অবস্থিত। দুর্গটি সিন্ধুর মহাপ্রাচীর হিসাবেও পরিচিত এবং মনে করা হয় এটি পৃথিবীর সবচেয়ে বড় দুর্গ, যা প্রায় লম্বা। প্রায়শই একে চীনের মহাপ্রাচীর এর সাথে তুলনা করা হয়।
ইউনেস্কোর বিশ্ব ঐতিহ্য মর্যাদার জন্য পাকিস্তান জাতীয় কমিশন ১৯৯৩ সালে এই সাইটটি মনোনীত করেছিল এবং তখন থেকে ইউনেস্কোর ওয়ার্ল্ড হেরিটেজ সাইটের অস্থায়ী তালিকায় আছে।  দুর্গটি পুরাকীর্তি আইন, ১৯৭৫ এবং এর পরবর্তী সংশোধনীগুলির অধীনে একটি ঐতিহাসিক স্থান হিসাবে তালিকাভুক্ত হয়েছে এবং এটি সুরক্ষা সরবরাহ করা হয়েছে।
রানিকোট দুর্গটি হায়দরাবাদের ৯০ কিলোমিটার (৫৬ মাইল) উত্তরে ইন্দুস হাইওয়ে N55 তে অবস্থিত। করাচি থেকে সান পর্যন্ত প্রায় এক ঘণ্টার যাত্রাপথ সহজলভ্য।  নিকটতম শহর সান থেকে কিছুটা দূরে একটি ২১ কিলোমিটার (১৩ মাইল) রাস্তা ধরে দুর্গের দিকে নিয়ে যায় এবং সান গেট নামে পরিচিত দুর্গের পূর্ব গেটে পৌঁছে যায়। সান পাকিস্তান রেলওয়ের কোটরি-লারকানা লাইনের একটি রেল মুখ বা মাথা।এটি পাকিস্তানের দ্বিতীয় বৃহত্তম জাতীয় উদ্যান কীর্তার জাতীয় উদ্যানের অভ্যন্তরে।
রানিকোট দুর্গের মূল উদ্দেশ্য এবং স্থপতিরা অজানা।  এটি পূর্বে বিশ্বাস করা হত যে দুর্গটি সাসানীয়, সিথিয়ান, পার্থিয়ান বা বাক্ট্রিয়ান গ্রীকদের শাসনামলে নির্মিত হয়েছিল, তবে আরও সাম্প্রতিক প্রমাণ থেকে দেখা যায় যে দুর্গটির উৎপত্তি তালপুরের অধীনে হয়েছিল। 
প্রত্নতাত্ত্বিকরা এটি প্রথম নির্মাণের সময় হিসাবে ১৭শ শতাব্দীর দিকে ইঙ্গিত করেছেন তবে সিন্ধু প্রত্নতাত্ত্বিকেরা এখন একমত যে ১৮১২ সালে তালপুর রাজবংশ দ্বারা ১.২ মিলিয়ন রুপি ব্যয়ে পুনর্গঠন করা হয়েছিল (সিন্ধু গেজেটিয়ার, ৬৭৭)। রানীকোটের যুদ্ধসমূহ  ব্রিটিশ সাম্রাজ্যের উপনিবেশিক শাসনের আওতায় আনা হলে সিন্ধু আমিরদের সর্বশেষ রাজধানী হয়। দুর্গের পূর্ব গেটের ধসে পড়া স্তম্ভের মর্টারে এমবোড চারকোলের সান গেটে রেডিওকার্বন পরীক্ষা করা হয়েছিল।  এই পরীক্ষাগুলি নিশ্চিত করেছে যে এই ফটকটি সম্ভবত ১৮শ শতাব্দীর প্রথম দিক এবং ১৯ শতকের গোড়ার দিকে মধ্যবর্তী সময়ে সংস্কার করা হয়েছিল, ব্রিটিশরা দুর্গে আক্রমণ করার আগে কালহোরা বা সম্ভবত সিন্ধুর তালপুর মীররা এই অঞ্চল শাসন করেছিল।  প্রকৃতপক্ষে রেডিও কার্বন পরীক্ষার নমুনাটি স্তম্ভটি থেকে পাওয়া গিয়েছিল যা পরবর্তী সময়ে নির্মিত হয়েছিল এবং এটি দুর্গটির মূল এবং পূর্ববর্তী নির্মাণের অংশ ছিল না।
খায়েরপুর জেলা

খায়েরপুর জেলা পাকিস্তানের সুক্কুর বিভাগের সিন্ধু প্রদেশে অবস্থিত একটি জেলা। ২০১৭ সালের আদমশুমারীর হিসাব অনুসারে, করাচী শহরের ৪টি জেলার পরে প্রদেশটির জেলাটি ৫ম সর্বাধিক জনবহুল জেলা হিসেবে পরিচিত, যেখানে প্রায় ২.৪ মিলিয়ন অধিবাসীদের বসবাস রয়েছে। জেলাটির সদর দপ্তরের নাম হচ্ছে খায়েররপুর নামক শহর। জেলাটি আরও আটটি তহশিল নিয়ে বিভক্ত হয়ে গঠিত হয়েছে। নিম্নে দেওয়া হল:
খায়েরপুর জেলা অবস্থান মূলত মধ্য ও উত্তর সিন্ধুর বরাবর। ভৌগোলিক অবস্থান অনুযায়ী জেলাটির সীমানা: উত্তরে শিকারপুর জেলা ও সুক্কুর জেলা, দক্ষিণে সংহার জেলা ও নবাবশাহ জেলা এবং পশ্চিমে লারকানা জেলা, নওশারো ফিরোজ জেলা ও সিন্ধু নদী উত্তরে অবস্থিত। জেলার সংশোধিত নতুন এলাকা নির্ধারিত হয়েছে ১৫,৯১০ বর্গ কিমি।
১৯৯৮ সালের আদমশুমারীর হিসাব অনুযায়ী জেলাটিতে, ৪টি তহসিল, ৭৬টি ইউনিয়ন পরিষদ, ১১টি শহর, ৬৮০০ টি গ্রাম এবং মোট জনসংখ্যা ১৫৪৬৫৮৭ জন (যার মধ্যে থেকে পুরুষ প্রায় ৮১০৪৪৮ জন এবং মহিলা ৭৩৬১৩৯ জন) ছিল।
জিভিধা শর্মা

জিভিধা শর্মা (জিভিধা শর্মা এবং জিভিধা আস্থা নামেও পরিচিত) একজন ভারতীয় চলচ্চিত্র ও টেলিভিশন অভিনেত্রী যিনি হিন্দি এবং পাঞ্জাবী ফিল্ম ইন্ডাষ্ট্রিতে তার কাজের জন্য পরিচিত।
দিল্লি-ভিত্তিক পাঞ্জাবি ব্রাহ্মণ পরিবারে জন্মগ্রহণকারী, শর্মা তামিল ভাষার রোম্যান্স কাধলে নিম্মাধি (1998) চলচ্চিত্রে আত্মপ্রকাশ করেন। পরের বছর, তিনি সুভাষ ঘাইয়ের মিউজিক্যাল ড্রামা তাল (1999) এ একটি সহায়ক ভূমিকায় অভিনয় করেন। রোমান্টিক অ্যাকশন চলচ্চিত্র ইয়ে দিল আশিকানা (2002) এর মাধ্যমে তার সাফল্য আসে। কুকু কোহলি পরিচালিত, এতে শর্মা করণ নাথের বিপরীতে একজন সন্ত্রাসীর বোনের ভূমিকায় অভিনয় করেছেন। Rediff.com এর পর্যালোচক লিখেছেন যে তিনি "একটি ভাল কাজ করেছেন"। একই বছর তিনি তেলুগু চলচ্চিত্র যুব রথনা-এ প্রধান চরিত্রে অভিনয় করেন। একজন সমালোচক দ্য হিন্দুর জন্য লিখেছেন যে শেষ কয়েকটি দৃশ্য ব্যতীত, শর্মা "সর্বদা প্রাণহীন" ছিলেন। সম্পূর্ণ হায়দ্রাবাদের সমালোচক উল্লেখ করেছেন যে তিনি "টলিউডের জন্য সেই সমাবেশ-লাইনের নায়িকাদের একজন"। তার সাথে একটি হিন্দি চলচ্চিত্র সিলা প্রধান চরিত্রে ঘোষণা করা হয়েছিল কিন্তু শেষ হয়নি।
মিনি পাঞ্জাব (2009) পাঞ্জাবি চলচ্চিত্রে শর্মার অভিষেক হয় এবং তিনি গুরদাস মান-এর সাথে জুটিবদ্ধ হন। তিনি দ্য লায়ন অফ পাঞ্জাব (2011), ইয়ার আনমুলে (2011), দিল সাদা লুতেয়া গয়া (2013) এবং দিল লে গায়ে কুদি পাঞ্জাব দি (2015) এর সাথে এটি অনুসরণ করেন। পরবর্তীতে, একটি রোমান্টিক চলচ্চিত্রে অশ্মিত প্যাটেলের বিপরীতে তার জুটি ছিল।
ইয়ে দিল আশিকানার প্রযোজক অরুণা ইরানি, শর্মাকে তার টিভি সিরিয়াল তুম বিন জাওন কাহান এবং জমিন সে আসমান তকের জন্য কাস্ট করেছেন। প্রাক্তনটি ভালভাবে গৃহীত হয়েছিল এবং মৃত্যুর পরে জীবনের বিষয়টি নিয়ে মোকাবিলা করেছিল।
সুক্কুর জেলা

সুক্কুর জেলা (), (), পাকিস্তানের সিন্ধু প্রদেশে অবস্থিত একটি জেলা। এটি প্রশাসনিকভাবে ৫টি তহসিলে বিভক্ত করা হয়, যথা; সুক্কুর শহর, নতুন সুকুর, রোহরি, সালেহ প্যাট এবং পানো একিল। এদের মধ্যে থেকে সুক্কুর শহর এবং নতুন সুক্কুর শহরের কেন্দ্রীয় স্থানে অবস্থিত, যেখানে পানো একিল দেশের বৃহত্তম সামরিক সেনানিবাসের জন্য বিখ্যাত একটি এলাকা। রোহরি হচ্ছে সুক্কুর জেলার সবচেয়ে ক্ষুদ্রতম তহসিল। এলাকা ও জনসংখ্যার উভয় ক্ষেত্রেই এখানকার সবচেয়ে গুরুত্বপূর্ণ রেলপথ জংশন রয়েছে।
সুক্কুর অঞ্চল থেকে ২টি জেলায় বিভক্ত করে গঠন করা হয়: একটি ১৯৭৭ সালে শিকারপুর এবং অন্যটি ১৯৩ সালে ঘোটকি থেকে।
১৯৯৮ সালের আদমশুমারীর হিসাব অনুযায়ী, নিম্নলিখিত ধর্মের মানুষ জেলাটিতে বসবাস করে থাকে:
ভাষা অনুযায়ী অবস্থান নিম্নে তুলে ধরা হল:
শহীদ বেনাজিরাবাদ জেলা

শহীদ বেনাজিরাবাদ জেলা (সিন্ধি ضلعو بينظير آباد ), পূর্বে নওয়াবশাহ জেলা নামে পরিচিত ছিল (সিন্ধি نوابشاہ), পাকিস্তানের সিন্ধু প্রদেশে অবস্থিত একটি জেলা। ২০০৮ সালের সেপ্টেম্বরে জেলাটির পুনঃনামকরণ করা হয়; যেখানে নওয়াবশাহের বেশিরভাগ সংসদ সদস্য জেলাটির মৃত নেতার নামে নামকরণের দাবি জানান। সৈয়দ নওয়াবশাহ ও অন্যান্যদের পরিবারের কাছ থেকে জেলাটির পুনঃনামকরনের ব্যাপক সমালোচনা করা হয়েছিল, যেখানে ভুট্টোর মৃত্যুতে তারা দুঃখ প্রকাশ করেছিলেন, যদিও ধারণা করা হয়েছিল যে, নওয়াবশাহ একটি ঐতিহাসিক জেলা ছিল এবং এটির স্বতন্ত্র নাম রাখা উচিত ছিল।
শহীদ বেনজির আবাদ পূর্বে নওয়াবশাহ জেলার অংশ ছিল। জেলা প্রশাসক সার্বিকভাবে জেলাটির দায়িত্ব পালন করে থাকেন। জেলাটি প্রশাসনিকভাবে ৪টি তহসিলে বিভক্ত:
১৯৯৮ সালের আদমশুমারীর হিসাব অনুযায়ী জনসংখ্যা ছিল প্রায় ১০,৭২,০০০ জন এর মত, যেটি ২০১১ সালের হিসাব অনুযায়ী জনসংখ্যা ১৫,৮৫,০০০ বৃদ্ধি পায়। জনসংখ্যার প্রায় ৯৬.৩% মুসলমান সম্প্রদায়ের এবং বাকী ২.৭৭% হিন্দু সম্প্রদায়ের। সিন্ধি হচ্ছে জেলাটির প্রথম প্রধান ভাষা বা মাতৃভাষা। যার মধ্যে জনসংখ্যার প্রায় ৭৯% ব্যবহার করে থাকে। এছাড়াও প্রথম ভাষা হিসেবে উর্দু ৮.৭%, পাঞ্জাবী ৭.৯% এবং বেলোচি ১.৮% ব্যবহৃত হয়।
মহাখালী

মহাখালী বাংলাদেশের রাজধানী ঢাকার একটি গুরুত্বপূর্ণ এলাকা। ঢাকা শহরের অন্যতম ব্যস্ত স্থান মহাখালী। উত্তরে বনানী এবং তেজগাঁও শিল্প এলাকা দক্ষিণে এবং গুলশান ও নিকেতন পূর্বে এবং ঢাকা সেনানিবাস, টিএন্ডটি কলেজ এবং টিএন্ডটি স্যাটেলাইট অফিস বস্তির পশ্চিমে অবস্থিত। মহাখালীতে অনেক গুরুত্বপূর্ণ অফিস ও প্রতিষ্ঠান রয়েছে। মহাখালী বাস টার্মিনাল ঢাকা শহরের অন্যতম গুরুত্বপূর্ণ টার্মিনাল। ডিরেক্টরেট জেনারেল অব হেলথ সার্ভিস (ডিজিএইচএস), স্বাস্থ্য অধিদপ্তর, বন ভবন, জাতীয় ক্যান্সার গবেষণা ইনস্টিটিউট ও হাসপাতাল, জাতীয় বক্ষব্যাধি ইনস্টিটিউট ও হাসপাতাল, বাংলাদেশ কলেজ অব ফিজিশিয়ানস্ এন্ড সার্জনস্ (বিসিপিএস), ইনস্টিটিউট অব হেলথ টেকনোলজি, ব্র্যাক সেন্টার, আইসিডিডিআর, বি এবং সরকারি তিতুমীর কলেজ মহাখালীতে অবস্থিত। মহাখালী ফ্লাই-ওভার, এর প্রথম ধরনের যান চলাচলের জন্য উন্মুক্ত করা হয় নভেম্বর ২০০৪ এ। ঢাকা-ময়মনসিংহ মহাসড়কের পাশে ফ্লাইওভার ব্রিজের পাশেই মহাখালী কাঁচা বাজার অবস্থিত।
মহাখালী এ অবস্থিত। এর উত্তরে বনানী, দক্ষিণে মগবাজার এবং পূর্বে গুলশান ও নিকেতন অবস্থিত।
মহাখালী আন্তঃজেলা বাস টার্মিনাল ঢাকা শহরের অন্যতম গুরুত্বপূর্ণ বাস টার্মিনাল। বৃহত্তর ময়মনসিংহ অঞ্চলের বাসগুলো এখান থেকে ছেড়ে যায়।
মহাখালীতে বাংলাদেশের প্রথম উড়ালসড়ক নির্মিত হয়, যা মহাখালী ফ্লাইওভার নামে পরিচিত। এর নির্মাণকাজ শুরু হয় ২০০১ সালে। ২০০৪ সালে এর একটি অংশ সাধারণের যাতায়াতের জন্য খুলে দেওয়া হয়।
মহাখালীর অর্থনীতি মূলত শহরকেন্দ্রিক। মহাখালী কাঁচা বাজার উড়ালসড়কের নিকটে ঢাকা-ময়মনসিংহ মহাসড়কের পাশে অবস্থিত। এটি পূর্বে একটি অস্থায়ী বাজার ছিল। ১৯৮৩ সালে সর্বপ্রথম ঢাকা সিটি কর্পোরেশন দ্বিতল আধুনিক ভবন নির্মাণ করে। এই ভবনটিতে প্রায় ২১৬টি দোকান রয়েছে।
নগরায়নের পাশাপাশি এখানে বস্তিও গড়ে উঠেছে। করাইল ও সাততলা বস্তি মহাখালীর নিকটেই অবস্থিত।
হলুদ হিমু কালো র‍্যাব

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হলুদ হিমু কালো র‍্যাব ১৫তম।
হলুদ হিমু কালো র‍্যাব বইটি ২০০৬ সালের বইমেলায় প্রথম প্রকাশিত হয়। ২০০৬ সালে অন্যপ্রকাশ থেকে বইটি বের হয়।
নীলাম্বর সেন

কামরূপ রাজ কামতেশ্বর নীলাম্বর সেন ১৪৮০-১৪৯৮ খ্রিষ্টাব্দ কামতাপুর শাসন করেন। নীলাম্বর অতি শক্তিশালী নৃপতি ছিলেন। তিনি বাহুবলে কামরূপ রাজ্যের অধিকাংশ স্থান ও আধুনিক রংপুর জেলার প্রায় সমগ্র অঞ্চল তার রাজ্যের অন্তর্ভুক্ত করেন। তার রাজ্যের দক্ষিণ সীমা ঘোড়াঘাট পয্যন্ত বিস্তৃত ছিল। বহিঃশত্রুর আক্রমণ হইতে রাজ্যরক্ষার জন্য নীলাম্বর রাজ্যের বিভিন্ন স্থানে দুগ নিৰ্ম্মাণ করেছিলেন। নীলাম্বর তার রাজধানী কামতাপুর থেকে রাজ্যের প্রান্তসীমা পর্যন্ত অনেকগুলো রাজপথ নির্মাণ করেছিলেন। এর মধ্যে নীলাম্বরী সড়ক এবং দর্পার মাল্লি উল্লেখযোগ্য। সড়ক দু’টি কামতাপুর থেকে বর্তমান রংপুরের মধ্য দিয়ে ঘোড়াঘাট পর্যন্ত বিস্তৃত ছিল। কামতাপুর হতে ঘোড়াঘাট পৰ্যন্ত যে প্রাচীন রাজপথ আছে তার পাশে ঘোড়াঘাটের অদূরে নীলাম্বরের দুর্গের ভগ্নাবশেষ পাওয়া হয়।
তিনি ১৪৮৩ খ্রিষ্টাব্দে কোটেশ্বরে (বর্তমান কুড়িগ্রাম জেলার রাজারহাট উপজেলায়) কোটেশ্বর শিব মন্দির প্রতিষ্ঠা করেন, যার ধ্বংসস্থলে ১৮৯৭ খ্রিষ্টাব্দে পাঙ্গারাণী লক্ষ্মীপ্রিয়া নতুনভাবে মন্দির নির্মাণ করেন।
নীলাম্বরের রাজ্যকালেই কামত রাজ্যের পতন ঘটে অতঃপর মুঘল প্রশাসক রাজা মানসিংহের সহায়তায় নীলাম্বরের বংশধর উদম্বর সেন "উদম্বর" নামক ৫২ পরগনা নিয়ে সরকার(মুঘল সাম্রাজ্যের অধীনস্থ প্রশাসনিক ইউনিট) প্রতিষ্ঠা করে এবং "খান-ই-সরকার" উপাধিতে ভূষিত হন,উদম্বর সরকারের রাজধানী "তাঢ়া" নামে পরিচিত,তাঢ়া দেবী কামতেশ্বরীর আরেক নাম। কথিত আছে, মন্ত্ৰী শচীপত্রের পুত্র কোনও বিশেষ গহিত কর্মের জন্য রাজা নীলাম্বর কর্তৃক নিহত হন এবং তাঁহার মৃত দেহ রন্ধন করিয়া তাহার পিতা শচীপত্রিকে নিমন্ত্ৰণ করিয়া খাওয়ান হয়। এই মন্ত্রী পরে বিশ্বাসঘাতকতা করে হোসেন শাহকে নীলাম্বর সেনের সাথে যুদ্ধে জিততে সাহায্য করে।
নীলাম্বর সেন (১৪৮০-১৪৯৮) রাজ্য বাড়িয়ে বর্তমান পশ্চিম বঙ্গের কোচবিহার জেলা, অসমের অবিভক্ত কামরূপ ও দরং জেলা, এবং বাংলাদেশের উত্তর ময়মনসিংহ ও দিনাজপুর জেলার পূর্ব অংশ অন্তর্ভুক্ত করেছিলেন। তার আগ্রাসী রাজ্য বিস্তার হোসেন শাহর চিন্তার কারণ হয়ে দাঁড়ায়।
রংপুরের পীরগঞ্জ উপজেলার চতরা ইউনিয়নে নীলাম্বর সেনের অন্যতম রাজধানী থেকে মাটি কাটার সময় ২ কেজি ৭২৫ গ্রাম ওজনের একটি কৃষ্ণ মূর্তি পাওয়া যায়।
উল্লেখ্য, সেন বংশের রাজা নীলাম্বর সেন চতরায় তার দুর্গ নির্মাণ শেষে নিরাপত্তা বেষ্টনীর জন্য পরিখা ও গড় তৈরি করেন এবং নীলদরিয়া নামক পুকুর খনন করেন। ধারণা করা হচ্ছে, সেই সময় ঘোনা চতরার গড়ে মূল্যবান ওই কৃষ্ণমূর্তিটি ছিল।
বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেড

বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেড বা সংক্ষেপে বোয়েসেল এটি বাংলাদেশের প্রবাসী কল্যাণ ও বৈদেশিক কর্মসংস্থান মন্ত্রণালয়ের অধীনের একটি সরকারি মালিকানাধীন কোম্পানি।
বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেড (বোয়েসেল) ১৯৮৪ সালে প্রতিষ্ঠিত হয়। এটি বিদেশে বাংলাদেশের জনশক্তি রপ্তানি করে থাকে। বোয়েসেল -এর রূপকল্প হলো নিশ্চিত এবং নৈতিক অভিবাসন সম্পন্ন করা। প্রতিষ্ঠানটি স্বল্প, যৌক্তিক ও ক্ষেত্রবিশেষে শূন্য অভিবাসন ব্যয়ের মাধ্যমে সরকারের সকল ধরনের নীতি, লক্ষ্য বাস্তবায়ন এবং নিরাপদ অভিবাসনে অগ্রণী ভূমিকা পালন করে।
কানসাট ইউনিয়ন

কানসাট বাংলাদেশের উত্তর-পশ্চিমাঞ্চলের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার একটি ইউনিয়ন পরিষদ।
১৯২৮ সালে কানসাটকে ইউনিয়ন পরিষদে রূপান্তর করা হয়।
বাংলাদেশের ২০১১ সালের আদমশুমারী রিপোর্ট অনুযায়ী কানসাট ইউনিয়নের জনসংখ্যা প্রায় ৩৪,১৯৪ জন। কানসাট ইউনিয়নের শিক্ষার হার প্রায় ৬১.৫%।
২০টি গ্রাম নিয়ে কানসাট ইউনিয়ন গঠিত। কানসাট ইউনিয়ন মোট ১৬টি ওয়ার্ডে বিভক্ত।
কানসাট ইউনিয়নের গ্রামগুলো হলো:
কানসাট ইউনিয়নে দুইটি কলেজ, দুইটি মাধ্যমিক বিদ্যালয়, দুইটি মাদ্রাসা ও ১২টি সরকারি প্রাথমিক বিদ্যালয় রয়েছে।
কানসাট ইউনিয়নের যাতায়াতের প্রধান মাধ্যম হচ্ছে বাস, রিকশা, সাইকেল, মোটরসাইকেল এবং সিএনজি চালিত অটোরিকশা। এই ইউনিয়নের সাথে কোনো রেলসংযোগ নেই।
নওশহরো ফিরোজি জেলা

নওশহরো ফিরোজি জেলা () পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে নওশহরো ফিরোজ নামক শহর। প্রশাসনিকভাবে ৫টি তহসিল এবং ৫১ টি ইউনিয়ন পরিষদে বিভক্ত, পাকিস্তানের ১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,০৮৭,৫৭১ জন এর মত, ২০১১ সালের আদমশুমারীর প্রাথমিক হিসাবে তা বেড়ে ১,৬২১,৭৮০ জন এর দাড়ায়। ১৯৮৯ সাল থেকে নওশহরো ফিরোজী একটি জেলা হিসেবে পরিচালিত হয়ে আসছে।
জনসংখ্যার অধিকাংশই মুসলমান, প্রায় ৯৮.৪৫%, যেখানে হিন্দু ছিল ১.৩% (যেখানে জেলাটির শহুরে জনসংখ্যার ২.১৯% গঠন করে)। সিন্ধি প্রথম প্রধান ভাষা বা মাতৃভাষা হিসেবে ৮৮% মানুষ ব্যবহার করে, এছাড়াও ৫.৭% উর্দু এবং ৪.৪% পাঞ্জাবী ব্যবহৃত করে।
মোহাম্মদ শরীফ হোসেন

মোহাম্মদ শরীফ হোসেন (১৯৩৪-২০০৭) ছিলেন একজন বাংলাদেশী শিক্ষাবিদ, সমাজসংস্কারক ও সমাজকর্মী। তিনি বাংলাদেশ সরকার কর্তৃক একুশে পদকে ভূষিত হন।
হোসেন ১৯৩৪ সালের ১লা জানুয়ারি যশোর জেলার খরকি গ্রামে জন্মগ্রহণ করেন। তার পিতার নাম শফিউদ্দীন আহমদ এবং মাতার নাম মেহেরুন্নেছা খাতুন। তিনি পিতামাতার একমাত্র সন্তান ছিলেন। তিনি ১৯৪৯ সালে যশোর জিলা স্কুল থেকে ম্যাট্রিক এবং মাইকেল মধুসূদন কলেজ থেকে ১৯৫১ সালে আই.এ ও ১৯৫৩ সালে বিএ পাস করেন। ১৯৫৬ সালে ঢাকা বিশ্ববিদ্যালয় থেকে ইসলামের ইতিহাস ও সংস্কৃতি বিভাগে এমএ পাশ করেন। 
হোসেন ১৯৪৭-১৯৫২ সালে বাংলা ভাষা আন্দোলনের সাথে যুক্ত ছিলেন। ১৯৫৬-৫৭ সালে তিনি যশোর জেলা আওয়ামী লীগের দপ্তর সম্পাদক ছিলেন। ১৯৫৮ সালে তিনি যশোর জেলা ন্যাশনাল আওয়ামী পার্টির প্রতিষ্ঠাতা সম্পাদক হন। ১৯৬২ থেকে ১৯৭৫ সাল পর্যন্ত হোসেন মাইকেল মধুসূদন কলেজে প্রভাষক হিসেবে কর্মরত ছিলেন। তিনি ১৯৬৩ থেকে ১৯৮৩ সাল পর্যন্ত যশোর পাবলিক লাইব্রেরীর সম্পাদক ছিলেন। এ সময় ১৯৬৭ সালে যশোরে তিনি প্রথম বইমেলার আয়োজন করেন।
১৯৬৮ সালে তিনি আঞ্জুমানে খালেকিয়া ও লিল্লাহ ট্রাস্ট নামে একটি এতিমখানা প্রতিষ্ঠা করেন। ১৯৭৫ থেকে ১৯৮৩ সাল পর্যন্ত খুলনায় সরকারি ব্রজলাল কলেজের অধ্যাপক এবং ১৯৮৯ থেকে ১৯৯০ সাল পর্যন্ত মাইকেল মধুসূদন কলেজের অধ্যক্ষের দায়িত্ব পালন করেন। ১৯৯৪ সালে তিনি সন্দীপন নামে একটি সংস্থা প্রতিষ্ঠা করেন।
২০০৭ সালের ৪ ফেব্রুয়ারি মোহাম্মদ শরীফ হোসেন মৃত্যুবরণ করেন।
ছেউন সুর্মা

ছেউন সুর্মা (বৈজ্ঞানিক নাম: "Tanaecia jahnu (Moore)")এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং 'লিমেনিটিডিনি' (Limenitidinae) উপগোত্রের সদস্য।
ছেউন সুর্মা এর প্রসারিত অবস্থায় ডানার আকার ৬৫-৮০ মিলিমিটার দৈর্ঘ্যের হয়।
ভারতে প্রাপ্ত ছেউন সুর্মা এর উপপ্রজাতি হল- 
ভারত (সিকিম থেকে অরুণাচল প্রদেশ, উত্তর-পূর্ব ভারত, পশ্চিমবঙ্গ) বাংলাদেশ ও মায়ানমার এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল: পুরুষ প্রকারে ডানার উপরিতল উজ্জ্বল লালচে বাদামি (কোনো কোনো নমুনা কালচে বাদামি), বেগুনি আভাযুক্ত ও নীল প্রান্তরেখা বিহীন। স্ত্রী প্রকারে উপরিতল ফ্যাকাশে বাদামি;-কালচে বাদামি ডিসকাল রেখাগুলির মধ্যবর্তী অংশে আরো ফ্যাকাশে বাদামি। কোনো কোনো স্ত্রী নমুনাতে সামনের ডানার উপরিপ্রান্তে বাইরের দিকে ডানার বর্ণ ফ্যাকাশে সাদা। উভয় প্রকারেই সেল (cell) সরু কালো দাগ দ্বারা কতকগুলি অংশে খণ্ডিত এবং উভয় ডানার কোস্টার নিচ থেকে ডরসামের উপর পর্যন্ত বিস্তৃত ডিসকাল বন্ধনী কতকগুলি সংযুক্ত অর্ধ-চন্দ্রাকৃতি (crescent) কালচে বাদামি দাগ দ্বারা গঠিত। উভয় প্রকারেই দুই ডানার পোস্ট-ডিসকাল রেলহাটিও অনুরূপ সংযুক্ত অর্ধ-চন্দ্রাকৃতি বা খাঁজকাটা দাগ দ্বারা সৃষ্ট এবং কোস্টা থেকে টরনাস পর্যন্ত তির্যকভাবে বিস্তৃত। স্ত্রী প্রকারে সামনের ডানার শীর্ষভাগ বাইরের দিকে বাঁকাভাবে বাড়ানো (produced) এবং টার্মেন অবতল (concave)।
ডানার নিম্নতল: স্ত্রী-পুরুষ উভয় প্রকারেই ডানার নিম্নতলের দাগ-ছোপ-বন্ধনী উপরিতলের অনুরূপ। পুরুষ প্রকারে উভয় ডানা হলদে-বাদামি। স্ত্রী প্রকারে সামনের ডানা হলদে এবং পিছনের ডানা বেসাল থেকে ডিসকাল অংশ পর্যন্ত কোস্টা থেকে ডরসাম অবধি চওড়াভাবে নীলচে ও বাকি অংশ হলদে বাদামি। সামনের ডানার একদম শীর্ষভাগ সাদা বা ফ্যাকাশে সাদা ছোপযুক্ত। স্ত্রী প্রকার পুরুষ অপেক্ষা আকারে বড়।
শুঙ্গ কালচে, সাদা ডোরা যুক্ত ও শীর্ষভাগ লালচে। মাথা,বক্ষদেশ (thorax) ও উদর উপরিতলে পুরুষ প্রকারে লালচে বা কালচে বাদামি ও স্ত্রী প্রকারে কালচে বাদামি এবং নিম্নতলে ফ্যাকাশে সাদা বা নীলচে সাদা।
এই প্রজাতি ভারতে দুর্লভ নয়, কম দেখতে পাওয়া যায় ,তবে পশ্চিমবঙ্গে অতি দুর্লভ ও উত্তর পূর্ব ভারতে দুর্লভ। এদের উড়ান মোটামুটি দ্রুতগতির ও ডানা ভাসিয়ে ভাসিয়ে ওড়ে (sailing flight)। স্বভাবে ও বাসস্থান পছন্দের বিষয়ে এদের সাথে সুর্মা প্রজাতির () অনেক সদৃশ লক্ষ্য করা যায়। এই প্রজাতি বাগান ও জঙ্গলপূর্ণ অঞ্চলে নিচু উচ্চতা দিয়ে ওড়ে। এদের উড়ান ব্যারন দের মতো ভূমির কাছাকাছি নিচু দিয়ে ।নিচু উচ্চতাসম্পন্ন ঝোপঝাড় ও গাছপালায় পাতার উপরিতলে এবং মাটিতে বা পাথরে বসে এদের ডানা মেলা বা বন্ধ অবস্থায় রোদ পোহাতে দেখা যায়। ভিজে মাটি ও পাখির বিষ্ঠায় বসে মাঝেমধ্যে এরা খ্যাদরস আহরণ করে। ভয় পেলে বা বিপদ বুঝলে এই প্রজাতি ঘন ঝোপঝাড়ে আত্মগোপন করে। ফুলে এদের খুব একটা বসতে দেখা যায় না। পাহাড়ের পাদদেশে ঘন জঙ্গলে ফাঁকা জায়গা, জঙ্গলের পথ ও ঝর্ণা বা নদীর কিনারা এদের বিশেষ পছন্দের বাসভূমি। ফেব্রুয়ারি থেকে অক্টোবর এদের বিচরণ চোখে পড়ে।
ছটকু আহমেদ

সৈয়দ উদ্দিন আহমেদ যিনি ছটকু আহমেদ নামে অধিক পরিচিত (জন্ম ৬ অক্টোবর ১৯৪৬) হলেন একজন বাংলাদেশী চলচ্চিত্র পরিচালক, প্রযোজক, কাহিনীকার এবং চিত্রনাট্যকার। ১৯৮৬ সালে "গৃহ বিবাদ" চলচ্চিত্রের সেরা গীতিকার, কাহিনীকার ও সংলাপ রচয়িতা হিসেবে তিন বিষয়ে বাচসাস পুরস্কার লাভ করেন। ১৯৮৯ সালে তিনি "সত্য মিথ্যা" চলচ্চিত্রে শ্রেষ্ঠ সংলাপ রচয়িতা হিসেবে বাংলাদেশ জাতীয় চলচ্চিত্র পুরস্কার লাভ করেন।
তার পরিচালিত "সত্যের মৃত্যু নাই" চলচ্চিত্রটি বাংলাদেশের সর্বাধিক ব্যবসাসফল চলচ্চিত্রসমূহের মধ্যে অন্যতম।
ছটকু আহমেদ ১৯৪৬ সালের ৬ অক্টোবর মুন্সীগঞ্জ জেলার (তৎকালীন বিক্রমপুর) সদর উপজেলার রামপাল ইউনিয়নের পানহাটা গ্রামে জন্মগ্রহণ করেন।
ছটকু আহমেদ ১৯৬২ সালে রবীন্দ্রনাথ ঠাকুরের ডাকঘর নাটক অবলম্বনে নির্মিত নাটক পরিচালনা করেন। তিনি ১৯৬৬ সালে ‘অমর জীবন’ নামে একটি ধারাবাহিক নাটক রচনা করেন। একই বছর ‘দিঠি’ একটি নাটক পরিচালনা করেন। ১৯৭২ সালের ১৬ জুলাই ঋত্বিক ঘটক তিতাস একটি নদীর নাম চলচ্চিত্র নির্মাণ শুরু করার পর ছটকু আহমেদ এতে সহকারী পরিচালক হিসেবে কাজ করেন এবং এর মাধ্যমেই তার চলচ্চিত্রে আগমন ঘটে কর্মজীবনে তিনি সাড়ে তিন শতাধিকের অধিক পূর্ণদৈর্ঘ্য চলচ্চিত্রের কাহিনী, চিত্রনাট্য ও সংলাপ রচনা করেছেন। এর মধ্যে বেশ কিছু ছবি জাতীয় চলচ্চিত্র পুরস্কার লাভ করে।
ছটকু আহমেদ বেশ কিছু পূর্ণদৈর্ঘ্য চলচ্চিত্র পরিচালনা করেছেন। তার মধ্যে উল্লেখযোগ্য হল: 
ছটকু আহমেদ ব্যক্তিগত জীবনে ১৯৭৯ সালের ১৮ নভেম্বর মাসরুবাহ আহমেদ এপির সাথে বিবাহবন্ধনে আবদ্ধ হন। এই দম্পতির চার কন্যা সন্তান রয়েছে।যারা সবাই মাস্টার্স ডিগ্রি সম্পন্ন করেছেন।এর মধ্যে উনার সর্বকনিষ্ট কন্যা নাজিয়া আহমেদ শ্বেতা সোনারগাঁও ইউনিভার্সিটিতে প্রভাষক হিসাবে কর্মরত।তার স্বামী বাংলাদেশ সেনাবাহিনীতে ক্যাপ্টেন হিসাবে কর্মরত।
ব্রায়ান টেলর

ব্রায়ান টেলর (; জন্ম: ১৯ জুন, ১৯৩২ - মৃত্যু: ১২ জুন, ২০১৭) লন্ডনের ওয়েস্ট হ্যাম এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও অধিনায়ক ছিলেন। ১৯৪৯ থেকে ১৯৭৩ সময়কালে প্রথম-শ্রেণীর ইংরেজ কাউন্টি ক্রিকেটে এসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও বামহাতে সুন্দর ব্যাটিংশৈলী উপস্থাপন করেছেন ‘টঙ্কার’ ডাকনামে পরিচিত ব্রায়ান টেলর।
ইস্ট হ্যামের সেন্ট্রাল পার্ক স্কুলে অধ্যয়ন করেছিলেন ব্রায়ান টেলর। দুই বছর জাতীয় সেবায় নিযুক্ত থাকায় খেলোয়াড়ী জীবনে বিঘ্নের সৃষ্টি হয়। খেলোয়াড়ী জীবনের শুরুতে ব্যাটিংয়ের দিকেই মনোনিবেশ ঘটিয়েছিলেন। পরবর্তীকালে পল গিবের সাথে উইকেট-রক্ষণে অগ্রসর হন।
এক পর্যায়ে ইংল্যান্ডের উইকেট-রক্ষক গডফ্রে ইভান্সের সম্ভাব্য উত্তরাধিকারী হিসেবে ভাবা হয়েছিল। নিজস্ব প্রথম পূর্ণাঙ্গ মৌসুমেই অর্থাৎ ১৯৫৬ সালে ক্রিকেট রাইটার্স ক্লাব কর্তৃক বর্ষসেরা তরুণ ক্রিকেটারের সম্মাননায় ভূষিত হয়েছিলেন। তবে, সাত বছরে পূর্বেই প্রথম-শ্রেণীর ক্রিকেটে অভিষেক ঘটেছিল তার। টেস্ট ক্রিকেটে উপেক্ষিত হলেও ব্রায়ান টেলর তার দীর্ঘদিনের বর্ণাঢ্যময় কাউন্টি ক্রিকেট জীবন চালিয়ে যান।
১৯৬১ থেকে ১৯৭২ সময়কালে ধারাবাহিকভাবে ৩০১টি খেলায় অংশ নেন। তন্মধ্যে, ১৯৬৭ থেকে ১৯৭৩ সময়কালে অবসর গ্রহণের পূর্ব-পর্যন্ত কাউন্টি দলটির অধিনায়কের দায়িত্বে ছিলেন। তার অধিনায়কত্বে এসেক্স দল তরুণ খেলোয়াড়দেরকে নিয়ে গড়ে উঠেছিল। ফলশ্রুতিতে, অবসর গ্রহণের পরের বছরগুলোয় কাউন্টি দলটি প্রথমবারের মতো ট্রফিগুলোর সন্ধান পায়।
১৯৫৬-৫৭ মৌসুমে ইভান্সকে সহযোগিতার লক্ষ্যে এমসিসি দলের সদস্যরূপে দক্ষিণ আফ্রিকা গমন করেন। কিন্তু, ঐ সিরিজে ইভান্স তার অন্যতম সেরা সিরিজগুলোর একটি কাটালে কোন টেস্টেই অংশগ্রহণের সুযোগ পাননি তিনি। এ সময়ে তিনি জিম পার্কসের তুলনায় আগুয়ান ছিলেন।
বামহাতি ব্যাটিংয়ের উত্তরণ না ঘটায় ও প্রতিভাবান উইকেট-রক্ষকের প্রাচুর্য থাকায় পরবর্তীকালে তাকে আর টেস্ট খেলার জন্যে ইংল্যান্ড দলে ডাকা হয়নি।
প্রায় দুই দশক এসেক্সের প্রধান মেরুদণ্ডের ভূমিকায় অবতীর্ণ হয়েছিলেন। বিশ্বস্ত উইকেট-রক্ষক ও দলনেতা হিসেবে উজ্জ্বীবনী শক্তির বহিঃপ্রকাশ ঘটিয়েছেন। কাউন্টি দলের আর্থিক সঙ্কটের মধ্যেও সুদক্ষভাবে দলকে পরিচালনা করে সুনাম কুড়িয়েছেন। সানডে লীগ প্রবর্তনের পর থেকেই দলকে একদিনের ঘরানা উপযোগী করে তুলেন। ব্যাটসম্যান হিসেবে তিনি দ্বিধাগ্রস্ত হয়ে পড়তেন ও বলের দিকে অগ্রসর হয়ে খেলতেন না। তবে, দর্শক কোলাহল পরিপূর্ণ অবস্থায় থাকতেই অধিক পছন্দ করতেন। ফলশ্রুতিতে, টঙ্কার ডাকনামে পরিচিতি পান।
সকল ক্রিকেট খেলায় অংশ নিয়ে ১২৯৪টি ডিসমিসাল ঘটান। এরফলে, সর্বকালের উইকেট-রক্ষকদের তালিকায় তিনি সপ্তম স্থান অধিকারের করেন। সর্বমোট ৫৭২টি প্রথম-শ্রেণীর খেলায় অংশ নিয়ে উনিশ হাজারের অধিক রান তুলেন। ঘরোয়া কাউন্টি ক্রিকেটে অসম্ভব সুন্দর ক্রীড়াশৈলী প্রদর্শনের কারণে ১৯৭২ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।
ক্রিকেট খেলা থেকে অবসর গ্রহণের পর ১৯৭৩ সালে ইংল্যান্ড টেস্ট দলের নির্বাচকমণ্ডলী মনোনীত হন। ১৯৭৬-৭৭ মৌসুমে এমসিসি দলকে নিয়ে বাংলাদেশ গমন করেন।
ক্রিকেট খেলার পাশাপাশি ফুটবল খেলায়ও সবিশেষ পারদর্শী ছিলেন ব্রায়ান টেলর। কেন্ট লীগে বেক্সলিহিদ ও ওয়েলিং, ডিল টাউন এবং সাউদার্ন লীগে খেলেন।
১২ জুন, ২০১৭ তারিখে ৮৫ বছর বয়সে ব্রায়ান টেলরের দেহাবসান ঘটে।
বাংলাদেশের আর্থিক সেবাদানকারী কোম্পানির তালিকা

বাংলাদেশের আর্থিক সেবাদানকারী কোম্পানিসমূহের তালিকা হল বাংলাদেশের কেন্দ্রীয় ব্যাংকের নিবন্ধিত ব্যাংক বহির্ভূত আর্থিক প্রতিষ্ঠানসমূহের একটি তালিকা। ব্যাংক বহির্ভূত আর্থিক প্রতিষ্ঠানসমূহেরও দেশের আর্থিক সেক্টরের আওতাভুক্ত। এসকল আর্থিক প্রতিষ্ঠান মুলত মেয়াদী আমানত গ্রহণ করে এবং সেখান থেকে বিভিন্ন মেয়াদে ঋণ প্রদান করে থাকে।
ক্যানডিডা অরিস

ক্যানডিডা অরিস একটি ছত্রাক প্রজাতি, যা ২০০৯ সালে প্রথম বর্ণনা করা হয়, যা ইস্ট হিসাবে বৃদ্ধি পায়। এটি "ক্যান্ডিড" প্রজাতির কয়েকটি প্রজাতির মধ্যে একটি যা মানুষের মধ্যে ক্যান্ডিডিয়াসিস সৃষ্টি করে। প্রায়শই, দুর্বল রোগ প্রতিরোধী রোগীদের দ্বারা ক্যান্ডিডিয়াসিস অধিগ্রহণ করা হয় । "সি   অরিস" আক্রমণকারী ক্যান্ডিডিয়াসিস (হতে পারে fungemia ) যা রক্ত প্রবাহের, কেন্দ্রীয় স্নায়ুতন্ত্রের এবং অভ্যন্তরীণ অঙ্গ আক্রান্ত হয়। এটি সম্প্রতি তার একাধিক ড্রাগ প্রতিরোধের কারণে মনোযোগ আকর্ষণ করেছে। চিকিৎসা এছাড়াও জটিল কারণ এটি সহজেই অন্যান্য "ক্যানডিডা" প্রজাতির হিসাবে ভুল শনাক্ত করা হয়। ২০০৯ সালে জাপানের টোকিও মেট্রোপলিটন জেরিক্রিয়া হাসপাতালে ৭০ বছর বয়সী জাপানী নারীর কানের খাল থেকে বিচ্ছিন্ন হওয়ার পর "সি।আরিসকে" প্রথম বর্ণনা করা হয়েছিল। ২০১১ সালে দক্ষিণ কোরিয়া রোগের কারণ "সি আউরিসের" প্রথম ঘটনা দেখেছিল। রিপোর্ট অনুসারে, এটি এশিয়া ও ইউরোপ জুড়ে ছড়িয়ে পড়ে এবং ২০১৩ সালে মার্কিন যুক্তরাষ্ট্রে হাজির হয় । "ক্যান্ডিড আউরিসের" চারটি স্বতন্ত্র কিন্তু ওষুধ-প্রতিরোধী স্ট্রেনগুলির ডিএনএ বিশ্লেষণ কমপক্ষে ৪,০০০ বছর আগে একটি বিবর্তনীয় ডাইভারজেন্সকে নির্দেশ করে যা চারটি প্রকারের মধ্যে একটি সাধারণ ছত্রাকের কারণে ওষুধ-প্রতিরোধের ক্ষেত্রে সম্ভবত ব্যাপকভাবে "অজল"-টাইপের অ্যান্টিফাঙ্গাল ব্যবহারের সাথে সংযুক্ত।
প্রথম চিহ্নিত হিয় ২০০৯ সালে, ক্যানডিডা অরিস একটি এসকোমাইকটা প্রজাতির, ক্যানডিডা মহাজাতির ছত্রাক, যা ইস্ট হিসাবে বৃদ্ধি পায়। এর নামকরন ল্যাটিন শব্দ অরিস থেকে এসেছে, যার অর্থ কান। এটি বৃদ্ধি মিডিয়াতে মসৃণ, চকচকে, সাদা-ধূসর, আঠালো উপনিবেশ গঠন করে। এর কোষ উপবৃত্ত আকারের হয়।
ক্যানডিডা অরিস কিছু Candida ক্যানডিডা একটি, যা মানুষের মধ্যে ক্যান্ডিডিয়াস রোগের কারণ। ক্যান্ডিডিয়াসিস প্রায়শই একটি নসোকমীণাল রোগ, যা রোগীর রোগপ্রতিরোধ ক্ষমতা দুর্বল করে। এটি আক্রমণাত্মক ক্যান্ডিডিয়াসিস সৃষ্টি করতে পারে, যার মধ্যে রক্ত প্রবাহ (ফুসফুস), কেন্দ্রীয় স্নায়ুতন্ত্র, কিডনি, লিভার, হাড়, পেশী, জোড়, স্প্লিন বা চোখ আক্রমণ হয়। এটি সাধারণত ডায়াবেটিস, সেপসিস, ফুসফুসের রোগ, কিডনি রোগ ইত্যাদি সহ অন্যান্য সহ-রোগের সাথে উপস্থাপিত হয়। সি আউরিস তার একাধিক ড্রাগ প্রতিরোধের কারণে ক্লিনিকাল মনোযোগ আকর্ষণ করেছে।
সাগর শিব মন্দির

সাগর শিব মন্দির একটি হিন্দু মন্দির যা , মরিশাসের গোয়েভ দে চাইন দ্বীপ, পোস্ত দে ফ্লাক দ্বীপে অবস্থিত । সাগর শিব মন্দির মরিশাসের পূর্ব অংশে অবস্থিত। এটি মরিশাসে অবস্থিত হিন্দুদের একটি উপাসনা স্থান । পর্যটকরা এখানে পরিদর্শনে আসে। মন্দিরটি ২০০৭ সালে নির্মিত হয়েছিল এবং এখানে ১০৮ ফুট উঁচু ব্রোঞ্জ রঙের শিবের মূর্তি আছে। 
মন্দিরটি ত্রিনিদাদ ও টোবাগোর সমুদ্রের মন্দিরের মতো।
রামায়ণ কেন্দ্র

রামায়ণ কেন্দ্রটি মরিশাসের পোর্ট লুইসে অবস্থিত সাংস্কৃতিক ও আধ্যাত্মিক সংগঠন। এটি ২০০১ সালে মরিশাসের জাতীয় পরিষদ জাতীয় হিন্দু মহাকাব্য "রামায়ণকে" প্রচার ও প্রচারের জন্য এবং আধ্যাত্মিক, সামাজিক ও সাংস্কৃতিক মূল্যগুলি প্রবাহিত করার মাধ্যমে গৃহীত একটি আইন দ্বারা প্রতিষ্ঠিত হয়েছিল। এর আগে, কোন দেশের কোন সংসদ রায়ায়নের বার্ষিক মূল্যবোধের প্রচারের জন্য একটি আইন প্রণয়ন বা একটি প্রতিষ্ঠান গঠন করে নি।
বিলটি সর্বসম্মতিক্রমে ২০০১ সালের ২২ মে অনুমোদিত হয় এবং ২০০১ সালের ১৪ জুন প্রজাতন্ত্রের রাষ্ট্রপতির আইন হিসাবে ঘোষিত হয়। এটি ২০০১ সালের ২৩ জুন "সরকারি গেজেট" নম্বর ৬৪ এ প্রকাশিত হয়েছিল। 
রামায়ণ কেন্দ্রের সভাপতি পণ্ডিত রাজেন্দ্র অরুণ।যিনি রামায়ণের পণ্ডিত ও রামায়ণের বিভিন্ন চরিত্র নিয়ে বিভিন্ন বইয়ের লেখক। ২00২ সালে, তুলসী জয়ন্তীতে, রামায়ণ কেন্দ্রের ভিত্তিপ্রস্তর স্থাপন করেন প্রধানমন্ত্রী অনিরুদ্ধ জগন্নাথ। এরপর ২০০৭ সালে তৎকালীন প্রধানমন্ত্রী ড নবীনচন্দ্র রামগুলাম আনুষ্ঠানিকভাবে এটির উদ্বোধন করেন।
মঙ্গল মহাদেব

২০০৭ সালে মঙ্গল মহাদেব স্মৃতিস্তম্ভ উদ্বোধন করা হয় এবং "স্থাপন" ২০০৮ সালের মহা শিবরাত্রিতে হয়। এটি মরিশাসে সবচেয়ে পবিত্র হিন্দু স্থান বলে মনে করা হয়। শিব মন্দিরের চারপাশে দুর্গা , হনুমান , লক্ষ্মী ও গণেশ এবং গ্র্যান্ড বাসিনের তীরে মঙ্গল মহাদেব মূর্তি সহ অন্যান্য দেবদেবীদের নিবেদিত মন্দির রয়েছে। শিবরাত্রি চলাকালীন, মরিশাসের অনেক তীর্থযাত্রীরা তাদের বাড়ি থেকে হ্রদ পর্যন্ত পায়ে হেঁটে আসে এবং ভাস্কর্যের পায়ে প্রার্থনা করে।
পিসি কে আরিয়ান বৈদিক হিন্দু এইডেড স্কুল

পিসি কে আরিয়ান বৈদিক হিন্দু এইডেড স্কুল মরিশাসের ভ্যাকোয়াস-ফিনিক্সের একটি প্রাথমিক বিদ্যালয়, যা শিক্ষার্থীদের প্রাথমিক শিক্ষা শংসাপত্র (সিপিই) এর জন্য তৈরি করে। ১৯১৮ সালে এটি পণ্ডিত কেশিনাথ কিস্তো কর্তৃক প্রতিষ্ঠিত হয়েছিল এবং এটি মরিশাসের আর্য সমাজের অংশ।
জাতীয় সড়ক ১১২ (ভারত)

জাতীয় সড়ক ১১২ (এনএইচ ১১২) ভারতের পশ্চিমবঙ্গ রাজ্যের একটি মহাসড়ক। এটি বারাসত থেকে পেট্রাপোলে ভারত-বাংলাদেশ সীমান্ত পর্যন্ত বিস্তৃত। "জাতীয় সড়ক ১১২" পূর্বে "জাতীয় সড়ক ৩৫" হিসাবে চিহ্নিত ছিল। এটি কলকাতা এবং বাংলাদেশের মধ্যে সবচেয়ে গুরুত্বপূর্ণ সংযোগ সড়ক। এটি ঐতিহাসিক যশোর রোডের একটি অংশ যা উত্তর কলকাতার শ্যামবাজার থেকে বাংলাদেশের যশোর শহর পর্যন্ত বিস্তৃত।
জাতীয় সড়ক ১১২ বা এনএইচ ১১২ এর পশ্চিম প্রান্তিক বারাসত শহরের ডাকবাংলা মোরে জাতীয় সড়ক ১২ এবং উত্তর প্রান্তিক হল উত্তর ২৪ পরগনার সীমন্ত শহর বনগাঁর থেকে পূর্ব দিকে পেট্রাপোল এলাকায় ভারত-বাংলাদেশ সীমান্ত। এরপর সড়কটি সীমান্ত অতিক্রম করে এন ৭০৬ নামে বাংলাদেশের যশোর জেলার যশোর শহর পর্যন্ত প্রসারিত।
বারাসাতের ডাক বাংলো মোড়ে জাতীয় সড়ক ১১২ এর দক্ষিণ প্রান্তিকের অবস্থান হল । এর পর চাপাডালি মোড়ে সড়কটির সঙ্গে ২ নং রাজ্য সড়ক (টাকি রোড) মিলিত হয়। সড়কটি শিয়ালদহ-বনগাঁ রেলপথের দক্ষিণ পাশে সমান্তরালে অগ্রসর হয় গুমা পর্যন্ত। গুমা শহরে সড়কটি গুমা জোরা সেতু দ্বারা বিদ্যাধরী নদী অতিক্রম করে। সড়কটি অশোক নগর রোড রেলওয়ে স্টেশনের কাছে শিয়ালদহ-বনগাঁ রেলপথের অতিক্রম করে হাবড়া ২ নং রেল গেট পর্যন্ত শিয়ালদহ-বনগাঁ রেলপথের উত্তর পাশে সমান্তরালে অগ্রসর হয়। হাবড়া ২নং রেল গেট থেকে সড়কটি শিয়ালদহ-বনগাঁ রেলপথের দক্ষিণ পাশে সমান্তরালে অগ্রসর হয় হাবড়া রেলওয়ে স্টেশনের কাছে ১ নং রেল গেটে পর্যন্ত। এর পর সড়কটি আবারো শিয়ালদহ-বনগাঁ রেলপথের অতিক্রম করে এবং রেলপথটির উত্তর পাশে অগ্রসর হয়। গাইঘাটা বাজারের পূর্বে "কাঁচরাপাড়া-হরিণঘাটা-জলেশ্বর সড়ক" জাতীয় সড়কটির সঙ্গে মিলিত হয়। এর পর সড়কটি গাইঘাটা বাজারে যমুনা নদী (পশ্চিমবঙ্গ) অতিক্রম করে। যমুনা নদী (পশ্চিমবঙ্গ) অতিক্রম করার পর সড়কটির সঙ্গে ৩ নং রাজ্য সড়ক মিলিত হয়। সড়কটির ৩ নং রাজ্য সড়কের সংযোগ স্থল থেকে অগ্রসর হয়ে চাঁদপাড়া বাজার অতিক্রম করে বনগাঁ শহরে পৌছায়। বনগাঁ শহরে সড়কটি বনগাঁ-রাণাঘাট রেলপথ অতিক্রম করে এবং শহরের মধ্য ভাগে ইছামতী নদী অতিক্রম করে "রাখাল দাস সেতু"র দ্বারা। সড়কটি বনগাঁ শহর থেকে পেট্রাপোলে ভারত- বাংলাদেশ সীমান্ত পর্যন্ত অগ্রসর হয়। ভারত-বাংলাদেশ সীমান্তে সড়কটির পূর্ব প্রান্তিক অবস্থিত।
সারদা পীঠ

সারদা পীঠ দেবী সরস্বতীর প্রাচীন মন্দির, যা পাকিস্তান অধিকৃত কাশ্মীরের নীলম নদীর কাছাকাছি অবস্থিত। এর ধ্বংসাবশেষ ইন্দো-পাক কন্ট্রোল লাইনের কাছে অবস্থিত।
পুরাণ
সত্য যুগে সতী দেবী তার স্বামীর প্রতি পিতার অপমান সহ্য করতে না পেরে দক্ষযজ্ঞে আত্মাহুতি দেন। শোকাহত মহাদেব রাগান্বিত হয়ে দক্ষর যজ্ঞ ভণ্ডুল করেন এবং সতী দেবীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করেন। অন্যান্য দেবতাদের অনুরোধে বিষ্ণুদেব তার সুদর্শন চক্র দ্বারা সতী দেবীর মৃতদেহ ছেদন করেন। এতে সতী মাতার দেহখণ্ডসমূহ ভারতীয় উপমহাদেশের বিভিন্ন জায়গায় পড়ে এবং পবিত্র পীঠস্থান (শক্তিপীঠ) হিসেবে পরিচিতি পায়। এখানে দেবীর কান বা দক্ষিণ হস্ত পরেছে। এটি ১৮ মহাশক্তিপীঠের একটি।
পরবর্তী
৬ ও ১২ শতাব্দীর মাঝামাঝি সারদা পীঠ ভারতীয় উপমহাদেশ এর অন্যতম বিশ্ববিদ্যালয় ছিল। একটি ধর্মীয় প্রতিষ্ঠান হিসাবে, এটি কাশ্মীরী পন্ডিতদের তিনটি বিখ্যাত "তীর্থ" বা পবিত্র স্থানগুলির মধ্যে অন্যতম। অন্য দুটি হচ্ছে মার্তন্ড সূর্য মন্দির এবং অমরনাথ মন্দির ।২০০৫ সালে ভূমিকম্পে এটির ক্ষতি হয়।
ধ্যানমন্ত্র অনুযায়ী শারদা দেবী হলেন ছয়টি হাতবিশিষ্টা সিংহবাহিনী ।
শারদা যিনি সমস্ত প্রাপ্তি প্রদান করেন। তার তিনটি চোখ,একটি পূর্ণিমার মত উজ্জ্বল মুখ; তার ছয়টি উজ্জ্বল হাতে একটি বর্শা(শক্তি অস্ত্র), একটি ধনুক, তীর, একটি ঘণ্টা, অমৃতের একটি পাত্র; এবং একটি রত্নখচিত কলস। শারদা, শৈলে অবস্থিতা হাস্যরতা দেবী, তিনি হলেন ত্রিলোকজননী, সূর্য ও আগুনের চোখ এবং ছয়টি হাত সহ সর্বশক্তিমান রূপ। ভগবতীকে নমস্কার যা সাধকদের ভক্তি দ্বারা অর্জিত হয়। সিংহাসনে অধিষ্ঠিত শারদা শীঘ্রই কাঙ্ক্ষিত ফলদায়ক কল্যাণ পূর্ণ করুক!
মাকলি সমাধিক্ষেত্র

মাকলি সমাধিক্ষেত্র (; ) হল পৃথিবীর সবচেয়ে বড় সমাধিক্ষেত্র যা পাকিস্থানের সিন্ধু প্রদেশের থাট্টা জেলায় ২০ কিলোমিটার এলাকা জুড়ে অবস্থিত। এখানে আনুমানিক ৫,০০,০০০ থেকে ১০ লক্ষ কবর বা সমাধি রয়েছে। মাকলি সমাধিক্ষেত্রে অনেক বড় সমাধিও রয়েছে যা মুলত রাজপরিবার, সূফি সাধকদের।১৯৮১ সালে মাকলি সমাধিক্ষেত্রকে বিশ্ব ঐতিহ্যবাহী স্থান হিসাবে অন্তর্ভুক্ত করা হয়।
মাকলি সমাধিক্ষেত্র মাকলি শহরে অবস্থিত, যা ১৭ শ শতাব্দী অবধি নিম্ন সিন্ধুর রাজধানী থাট্টা শহর থেকে প্রায় ৬ কিলোমিটার দূরে একটি মালভূমিতে অবস্থিত। এটি করাচি থেকে প্রায় ৯৮ কিমি পূর্বে, দক্ষিণ-পূর্বাঞ্চলীয় সিন্ধুর, সিন্ধু নদীর ডেল্টার শীর্ষে অবস্থিত।  সাইটের দক্ষিণতম পয়েন্টটি মধ্যযুগীয় কালানকোট দুর্গের ধ্বংসাবশেষ থেকে প্রায় ৫ মাইল উত্তরে।
সূফী সাধক, কবি ও পণ্ডিত শায়খ জামালী মাকলীতে একটি খানকাহ বা সূফী জমায়েতের স্থান স্থাপন করেছিলেন এবং শেষ পর্যন্ত সেখানেই তাকে দাফন করা হয়। চতুর্দশ শতাব্দীর তারখান শাসক জাম তামাচি সাধককে উপাসনা করেন এবং সাধুদের নিকটে শায়িত হওয়ার ইচ্ছা পোষণ করেছিলেন, এরপর মাকলিকে দাফনের জায়গা হিসাবে ব্যবহার করার ঐতিহ্য শুরু করেছিলেন।
সামা রাজবংশের শাসনামলে থাট্টার নিকটে তাদের রাজধানী গড়ে তুলেছিল, এই সাইটটি একটি প্রধান মৃত দাফন স্থান হিসাবে খ্যাতি লাভ করেছিল।
১৫৭০ থেকে ১৬৪০ খ্রিস্টাব্দের মধ্যে মুঘল আমলের সময়কালে সাইটটির সর্বাধিক স্থাপত্যিকভাবে উল্লেখযোগ্য সমাধিসৌধ রয়েছে।
মাকলি সমাধিক্ষেত্র ১০ বর্গ কিলোমিটার জায়গা জুড়ে রয়েছে, কমপক্ষে ৫ লক্ষ সমাধি রয়েছে। এটি মাকলি পাহাড়ের দক্ষিণ প্রান্তে পীর প্যাথো থেকে উত্তরে প্রায় হীরক আকারে প্রসারিত। এর পূর্ব প্রান্তটি মাকলি পাহাড়ের শৈলশিরা দ্বারা গঠিত।  বৃহত্তম স্মৃতিস্তম্ভগুলি সাধারণত সাইটের দক্ষিণ প্রান্তে পাওয়া যায়, যদিও উত্তর দিকে সামামা সমাধি পাওয়া যায়।
বৃহত্তম স্মৃতিসৌধগুলির স্থাপত্যটি মুসলিম, হিন্দু, পারস্য, মুঘল এবং গুজরাটি প্রভাবগুলিকে একসাথে সংযুক্ত করে, নিম্ন সিন্ধের স্টাইল যা করাচির নিকটবর্তী চৌখণ্ডী সমাধিসৌধের নাম অনুসারে "চৌখণ্ডী স্টাইল" হিসাবে পরিচিতি লাভ করেছিল। চৌখণ্ডি স্টাইলটি বেলেপাথরের স্ল্যাবগুলিকে অন্তর্ভুক্ত করে যা পাথর প্রস্তুতকারকরা সাবধানতার সাথে জটিল এবং বিস্তৃত নকশায় খোদাই করেছিলেন।
ফিক বাতাসি

ফিক বাতাসি (বৈজ্ঞানিক নাম: "Neptis harita (Moore)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
ফিক বাতাসি এর প্রসারিত অবস্থায় ডানার আকার ৫৫-৬০ মিলিমিটার দৈর্ঘ্যের হয়।
ভারতে প্রাপ্ত ফিক বাতাসি এর উপপ্রজাতি হল- 
ভারত (সিকিম থেকে অরুণাচল প্রদেশ ও উত্তর-পূর্ব ভারত) নেপাল, ভুটান, মায়ানমার, উত্তর ইন্দো-চীন, মালয়েশিয়া উপদ্বীপ, দক্ষিণ ইউনান ও সুমাত্রা এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতি এলি বাতাসি () প্রজাতির সাথে সদৃশ যুক্ত, তবে এদের সামনের ডানার উপরিতলে ২ নং শিরামধ্যে অবস্থিত অর্ধচন্দ্রাকার ডিসকাল ছোপটির সাহায্যে এদের থেকে এলি বাতাসিদের আলাদা করা যায়।
ডানার উপরিতল কালচে ঘোলাটে বাদামি (dark smoky brown) ও সরু ফ্যাকাশে বাদামি অস্পষ্ট রেখা-দাগ-ছোপ যুক্ত। সামনের ডানায় সেল-এর দাগটি লম্বা, দুইপ্রান্তে সরু ও মধ্যভাগে স্ফীত যার বহিঃপ্রান্তের সামান্য আগে উপরদিকে একটি ছোট ফ্যাকাশে বাদামি দাগ তাকে তির্যকভাবে ছেদ করে, তবে ভেদ করে যায় না। ডিসকাল ছোপগুলি কোস্টার নিচ থেকে শুরু হয়ে বক্রভাবে ডরসাম অবধি নেমে গেছে যাদের মধ্যে ২ নং শিরামধ্যের ছোপটি অর্ধচন্দ্রাকৃতি। পোস্ট-ডিসকাল ও অস্পষ্ট সাব-টার্মিনাল রেখা দুটি খুব গায়ে গায়ে অবস্থিত এবং উভয়েই কোস্টা থেকে টরনাস পর্যন্ত বিন্যস্ত ও কালো শিরাগুলি দ্বারা খণ্ডিত। ডানার শীর্ষভাগে সিলিয়া (cillai) এলি বাতাসি এর মতো সুস্পষ্টভাবে সাদা নয়;- কিছুটা ফ্যাকাশে। বাকি অংশে সিলিয়া কালচে, তবে মাঝেমধ্যে খুব ছোট ছোট অংশে অস্পষ্টভাবে সাদা।
পিছনের ডানায় সাব-বেসাল রেখা অল্প চওড়া ও সরলরৈখিক;- ডিসকাল রেখাটি সরু ও ভীষণ অস্পষ্ট;- পোস্ট-ডিসকাল রেখাটি সামান্য চওড়া ও সরু সাব-টার্মিনাল রেখার গায়ে গায়েই অবস্থিত। সবকটি রেখাই কালো শিরাগুলি দ্বারা খণ্ডিে। সিলিয়া কালচে, তবে মাঝেমধ্যে খুব ছোট ছোট অংশে অস্পষ্টভাবে সাদা।
ডানার নিম্নতলের বর্ণ ও দাগ-ছোপ উপরিতলের অনুরূপ, এবং রেখা-দাগ-ছোপগুলি ফ্যাকাশে বাদামি ও খানিক অস্পষ্ট;- এলি বাতাসিএর মতো সাদা ও সুস্পষ্ট নয়।
শুঙ্গ উপরিতলে কালো ও নিম্নতলে ফ্যাকাশে সাদা ও শীর্ষে হলদে বিন্দু। মাথা, বক্ষদেশ ও উদর উভয়তলেই কালচে বাদামি।
এই প্রজাতি সুলভ দর্শন নয় (uncommon) এবং স্বভাবে ও বাসস্থানের পছন্দে ফলস এলি বাতাসিএর প্রায় অনুরূপ, তবে জঙ্গলের ঘন ও অন্ধকারতম অঞ্চলেও এদের দেখা মেলে। ওড়ার ভঙ্গিমা সামান্য তেজি ও আক্রমনাত্মক (little aggression)। এরা ডানা অনুভূমিক রেখে বাতাসে ভেসে ওড়ে (glide) ও মাঝেমাঝে ডানা ঝাপটায়। পাতায় ডানা মেলা ও বন্ধ অবস্থায় বসে রসপান, রোদ পোহানো এবং ভিজে মাটিতে বা পাথরের ভিজে ছোপে বসেও খ্যাদরস আহরণ ও রোদ পোহানো এদের অভ্যাসের মধ্যে পড়ে। এই প্রজাতি ফুলে অবস্থান করে মধুপান করে। নিচু উচ্চতা থেকে ৩৫০০ ফুট উচ্চতা পর্যন্ত জঙ্গলে পথের ধরে নদী-ঝর্ণার কিনারা, নদীখাত এদের পছন্দের বাসস্থান।
নৈকট্যবিদ্যা

নৈকট্যবিদ্যা হল মানুষের স্থান ব্যবহার এবং আচরণ, যোগাযোগ ও সামাজিক মিথষ্ক্রিয়া উপর জনসংখ্যার ঘনত্ব এর প্রভাব সম্পর্কিত শিক্ষা। একে ইংরেজিতে "প্রক্সিমিকস" (Proxemics) বলে। 
হ্যাপ্টিক্স (স্পর্শ), কিনেসিক্স (শরীরের নড়াচড়া), ভোকালিক্স (প্যারাল্যাংগুয়েজ) এবং ক্রোনেমিক্স (সময়ের গঠন) এর মত অমৌখিক যোগাযোগের আলোচনার একটি উপবিভাগ।
১৯৬৩ সালে সাংস্কৃতিক নৃতত্ত্ববিদ এডওয়ার্ড টি. হল এই শব্দটি প্রথম ব্যবহার করেছিলেন। "সংস্কৃতির বিশেষায়িত সম্প্রসারণ হিসাবে মানুষের স্থান ব্যবহার সম্পর্কিত আন্তঃসম্পর্কিত পর্যবেক্ষণ এবং তত্ত্ব" হিসাবে প্রক্সেমিক্সকে সংজ্ঞায়িত করেছেন। প্রক্সেমিক্স সম্পর্কিত তার মৌলিক গ্রন্থ "দ্য হিডেন ডাইমেনশন"-এ হল আন্তঃব্যক্তিক আচরণের ক্ষেত্রে প্রক্সেমিক আচরণ (স্থান ব্যবহারের) প্রভাবকে জোর দিয়েছিলেন। হলের মতে, প্রক্সেমিক্স এর আলোচনা কেবল দৈনিক জীবনের মানুষ একে অপরের সাথে কীভাবে মিথস্ক্রিয়া করছে সেক্ষেত্রেই গুরুত্বপূর্ণ নয়, বরং "[তাদের] বাড়ি ও দালানে কীভাবে স্থান এর ব্যবস্থাপনা হচ্ছে, এবং অবশেষে [তাদের] শহরগুলির নকশা কিরকম হচ্ছে" সেক্ষেত্রেও গুরুত্বপূর্ণ। প্রক্সেমিক্স আন্তঃব্যক্তি যোগাযোগের একটি লুকানো উপাদান যা পর্যবেক্ষণের দ্বারা উন্মুক্ত হয় এবং সংস্কৃতির দ্বারা দৃঢ়ভাবে প্রভাবিত হয়।
হল চারটি স্বতন্ত্র অঞ্চলে মানুষের (মানুষের মধ্যে আপেক্ষিক দূরত্ব) পারস্পরিক দূরত্বকে বর্ণনা করেছেন: (1) ঘনিষ্ঠ স্থান, (2) ব্যক্তিগত স্থান, (3) সামাজিক স্থান, এবং (4) গণ স্থান।
নটোরিয়াস (চলচ্চিত্র)

নটোরিয়াস () অ্যালফ্রেড হিচকক কর্তৃক পরিচালিত ১৯৪৬ সালের একটি ফিল্ম নয়ার। একটি গুপ্তচর অভিযানের সময় তিনজনের জীবন বিজড়িত হয়ে উঠা নিয়ে এ চলচ্চিত্রের কাহিনী আবর্তিত। ১৯৪৫ থেকে ১৯৪৬ এর মধ্যে চলচ্চিত্রটি ধারণ করা হয়েছিলো এবং আরকেও রেডিও পিকচার্স থেকে ১৯৪৬ সালে এটি মুক্তি পায়।
নটোরিয়াস সমালোচকদের মতে হিচককের শিল্পচর্চার একটি সন্ধিক্ষণ, যা তার উচ্চতর থিম্যাটিক পরিপক্বতার বহিঃপ্রকাশ। তার জীবনিকার ডোনাল্ড স্পটো লিখেন নটোরিয়াস মূলত তার মেধাকে একটি গুরুত্বপূর্ণ প্রেমের গল্পের সৃষ্টিতে ব্যবহারে জন্যে ৪৬ বছর বয়সে আলফ্রেড হিচককের প্রথম চেষ্টা, আর এ গল্প শুধু তার এ বয়সেই সম্ভব ছিলো।
নিউ মার্কেট থানা

নিউ মার্কেট বাংলাদেশের রাজধানী ঢাকার একটি থানা।
২০০৫ সালের ২৭ জুন ধানমন্ডি থানার অংশবিশেষ নিয়ে নিউ মার্কেট থানা গঠিত হয়।
নিউ মার্কেট থানার উত্তরে ধানমন্ডি থানা ও কলাবাগান থানা, দক্ষিণে লালবাগ থানা, পূর্বে শাহবাগ থানা, পশ্চিমে হাজারীবাগ থানা অবস্থিত।
কালীবাড়ি মন্দির, পেশাওয়ার

কালীবাড়ি মন্দির পাকিস্তানের খাইবার পাখতুনখোয়া প্রদেশের পেশাওয়ার শহরে অবস্থিত একটি হিন্দু মন্দির। এই মন্দিরটি হিন্দু দেবী কালীর মন্দির। দুর্গাপূজা এই মন্দিরের প্রধান উৎসব।
কালীবাড়ি মন্দির, গোর খাত্রির গোরক্ষনাথ মন্দির ও ঝান্ডাবাজারের দরগাহ পীর রতন নাথ জী হল পেশাওয়ারের অল্প কয়েকটি মন্দিরের অন্যতম। কালীবাড়ি মন্দির ও দরগাহ্‌ পির রতননাথজি মন্দিরেই প্রতিদিন পূজা হয়ে থাকে। আদালত ইভ্যাকুই ট্রাস্ট প্রপার্টি বোর্ডকে আদেশ দেয় গোরকনাথ মন্দিরটিকে খুলে দেওয়ার জন্য। এই মন্দিরটি শুধু দীপাবলি উপলক্ষ্যেই খোলা হয়।
হিমু রিমান্ডে

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু রিমান্ডে ১৭তম।
হিমু রিমান্ডে বইটি ২০০৮ সালের বইমেলায় প্রথম প্রকাশিত হয়। ২০০৮ সালে অন্যপ্রকাশ থেকে বইটি বের হয়।
হিমু সিরিজ এ একাধিক চরিত্র দেখা যায়। তবে কতক চরিত্র একাধিক কাহিনীতে উপস্থিত থেকে মূল চরিত্রের ভূমিকা পালন করে।
কৃষ্ণনগর ইউনিয়ন, নবীনগর

কৃষ্ণনগর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
কৃষ্ণনগর ইউনিয়নের আয়তন ৫,০৬৩ একর (২০.৪৯ বর্গ কিলোমিটার)।
২০১১ সালের আদমশুমারি অনুযায়ী কৃষ্ণনগর ইউনিয়নের মোট জনসংখ্যা ৩১,০৭৬ জন। এর মধ্যে পুরুষ ১৪,৬৪০ জন এবং মহিলা ১৬,৪৩৬ জন। মোট পরিবার ৫,৭২৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৫১৭ জন।
নবীনগর উপজেলার উত্তরাংশে কৃষ্ণনগর ইউনিয়নের অবস্থান। এ ইউনিয়নের পূর্বে বড়াইল ইউনিয়ন, তিতাস নদী ও বিদ্যাকুট ইউনিয়ন; দক্ষিণে তিতাস নদী, নবীনগর পূর্ব ইউনিয়ন, নবীনগর পৌরসভা ও নবীনগর পশ্চিম ইউনিয়ন; পশ্চিমে বীরগাঁও ইউনিয়ন এবং উত্তরে আশুগঞ্জ উপজেলার লালপুর ইউনিয়ন ও শরীফপুর ইউনিয়ন অবস্থিত।
কৃষ্ণনগর ইউনিয়ন নবীনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এ ইউনিয়নের গ্রামসংখ্যা ১১টি।
২০১১ সালের আদমশুমারি অনুযায়ী কৃষ্ণনগর ইউনিয়নের সাক্ষরতার হার ৩১.৫%।
ব্রাহ্মণবাড়িয়া টু নবীনগর রোডে পৈরতলা বাসষ্ট্যান্ড থেকে সি এন জি, অটোরিক্সা বা যে কোন গাড়ী দিয়ে গোকর্ণ, কালিশীমা, বড়াইল হয়ে কৃষ্ণনগর বাজার আসতে মাত্র ১৪ কিলোমিটার পাকা রাস্তা।
কৃষ্ণনগর ইউনিয়নের প্রধান দুইটি নদী তিতাস নদী ও পাগলা নদী।
কৃষ্ণনগর বাজার, সিতারামপুর বাজার, খলিল মার্কেট দৌলতপুর, থানারকান্দি বাজার, গৌরনগর চকবাজার, গাজিরকান্দি চকবাজার সহ প্রতিটি গ্রামে রয়েছে একাধিক মুদি মালের দোকান।
হিমুর একান্ত সাক্ষাৎকার ও অন্যান্য

কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর একান্ত সাক্ষাৎকার ও অন্যান্য ১৮তম।
হিমুর একান্ত সাক্ষাৎকার ও অন্যান্য বইটি ২০০৮ সালের ফেব্রুয়ারি মাসে প্রথম প্রকাশিত হয়। অন্বেষা প্রকাশন থেকে বইটি বের হয়। বইটিকে হিমু সিরিজের বই বলা হলেও হিমু সম্পর্কিত মাত্র একটি ছোট গল্প রয়েছে বইটিতে।
একজন হিমু কয়েকটি ঝিঁ ঝিঁ পোকা

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে একজন হিমু কয়েকটি ঝিঁ ঝিঁ পোকা ৯ম।
একজন হিমু কয়েকটি ঝিঁ ঝিঁ পোকা বইটি ১৯৯৯ সালের মে মাসে প্রথম প্রকাশিত হয়। পার্ল পাবলিকেশন্স থেকে বইটি বের হয়।
হিমুর রূপালী রাত্রি

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর রূপালী রাত্রি ৮ম।
হিমুর রূপালী রাত্রি বইটি ১৯৯৮ সালের অক্টোবর মাসে প্রকাশিত হয়। জ্ঞানকোষ প্রকাশনী থেকে বইটি বের হয়।
মুহম্মদ শামসউল হক

মুহম্মদ শামসউল হক (জন্ম: ১২ অক্টোবর ১৯১২ – ২৩ ফেব্রুয়ারি ২০০৬) ছিলেন একজন বাংলাদেশী শিক্ষাবিদ, শিক্ষা গবেষক ও রাজনীতিবিদ। শিক্ষাক্ষেত্রে তার অবদানের জন্য তিনি ২০০৩ সালে গণপ্রজাতন্ত্রী বাংলাদেশ সরকার কর্তৃক সম্মানজনক একুশে পদকে ভূষিত হন।
তিনি অবিভক্ত পাকিস্তানের শিক্ষা এবং বিজ্ঞান গবেষণা মন্ত্রী ছিলেন। বাংলাদেশের পররাষ্ট্রমন্ত্রী হিসেবেও তিনি দায়িত্ব পালন করেন।
মুহম্মদ শামসউল হক ১২ অক্টোবর ১৯১২ সালে তৎকালীন ব্রিটিশ ভারতের কুমিল্লা জেলার লাকসামের পশ্চিমগাঁও গ্রামে জন্মগ্রহণ করেন। তার পিতার নাম করিমুল হক এবং মাতার নাম মাহমুদা খাতুন।
তিনি ১৯২৭ সালে পশ্চিমগাঁও বি.এন. উচ্চ বিদ্যালয় হতে মাধ্যমিক এবং ১৯২৯ সালে ফেনী কলেজ হতে উচ্চ মাধ্যমিক পরীক্ষায় প্রথম বিভাগে উত্তীর্ণ হন। এরপর তিনি তৎকালীন ইসলামিয়া কলেজে (বর্তমান নাম: মৌলানা আজাদ কলেজ) ভর্তি হন। পরবর্তীতে ১৯৩১ সালে রাজনৈতিক অর্থনীতি ও রাজনৈতিক দর্শন বিভাগ হতে স্নাতক (সম্মান) ও ১৯৩৩ সালে কলকাতা বিশ্ববিদ্যালয় হতে স্নাতকোত্তর ডিগ্রি লাভ করেন। তিনি লন্ডন বিশ্ববিদ্যালয়ে ‘পোস্ট ওয়ার এডুকেশন রিফর্মস প্রোগ্রাম (যুদ্ধ পরবর্তী শিক্ষা সংস্কার কর্মসূচি)’-এর আওতায় ১৯৪৫-৪৬ সাল পর্যন্ত প্রশিক্ষণ গ্রহণ করেন।
মুহম্মদ শামসউল হক ১৯৩৪ সালে কলকাতার ইসলামিয়া কলেজে প্রভাষক হিসেবে যোগদানের মাধ্যমে কর্মজীবন শুরু করেন।
তিনি ২৩ সেপ্টেম্বর ১৯৭৫ থেকে ১ ফেব্রুয়ারি ১৯৭৬ পর্যন্ত তিনি ঢাকা বিশ্ববিদ্যালয়ের পঞ্চদশ উপাচার্য হিসেবে দায়িত্ব পালন করেন।
তিনি ৩১ আগস্ট ১৯৬৫ থেকে ৪ আগস্ট ১৯৬৯ পর্যন্ত রাজশাহী বিশ্ববিদ্যালয়ের তৃতীয় উপাচার্য ছিলেন।
বাংলাদেশ বিশ্ববিদ্যালয় মঞ্জুরী কমিশনের চেয়ারম্যান হিসেবে তিনি ১৯ মার্চ ১৯৯১ থেকে ১৮ মার্চ ১৯৯৫ সাল পর্যন্ত দায়িত্ব পালন করেন।
অধ্যাপক মুহম্মদ শামসউল হক তাঁর দীর্ঘ কর্মজীবনে শিক্ষার উন্নয়ন ভাবনায় সচেষ্ট ছিলেন। এ উদ্দেশ্যে তিনি ‘শিক্ষা প্রকল্পয়ন ও উন্নয়ন গবেষণা ফাউন্ডেশন’ গঠন করেন যাহা দেশে এ ধরনের প্রথম প্রতিষ্ঠান। বাংলাদেশ সরকার ও ঢাকা বিশ্ববিদ্যালয়ের সহযোগিতায় ক্যাম্পাসের পলাশী এলাকায় অবস্থিত প্রতিষ্ঠান ভবনটি তাঁর নামে নামকরণ করা হয়েছে।
মুহাম্মদ শামসুল হক ১৯৬৯ থেকে ১৯৭১ সাল পর্যন্ত জেনারেল ইয়াহিয়া খানের অধীনে পাকিস্তানের শিক্ষা এবং বিজ্ঞান গবেষণা মন্ত্রী ছিলেন।
২৫ মার্চ ১৯৭৭ থেকে ২৯ জুন ১৯৭৮ সাল পর্যন্ত তিনি রাষ্ট্রপতি আবু সাদাত মোহাম্মদ সায়েমের পররাষ্ট্র মন্ত্রণালয় বিষয়ক উপদেষ্টা পরিষদের সদস্য ছিলেন।
তিনি রাষ্ট্রপতি জিয়াউর রহমান ও আবদুস সাত্তারের মন্ত্রিসভায় মার্চ ১৯৭৭ সাল থেকে মার্চ ১৯৮২ পররাষ্ট্রমন্ত্রীর দায়িত্ব পালন করেন।
তিনি জিয়াউর রহমানের সাথে ১৯৮০ সালে দক্ষিণ এশীয় আঞ্চলিক সহযোগিতা সংস্থা (সার্ক) গঠনের পরিকল্পনা প্রণয়ন করেন।
ম্যাক্স ভন সিডো

ম্যাক্স ভন সিডো (; জন্ম: কার্ল আডল্‌ফ ভন সিডো, ১০ এপ্রিল ১৯২৯ - ৮ মার্চ ২০২০) ছিলেন সুইডেনে জন্মগ্রহণকারী ফরাসি অভিনেতা। তিনি ২০০২ সালে ফরাসি নাগরিকত্ব লাভ করেন। তিনি সুয়েডীয়, ইংরেজি, নরওয়েজীয়, ডেনীয়, জার্মান, ফরাসি, ইতালীয় ও স্পেনীয় ভাষার বিভিন্ন ইউরোপীয় এবং মার্কিন চলচ্চিত্রে অভিনয় করেছেন। তিনি ১৯৫৪ সালে সুইডেনের সাংস্কৃতিক পুরস্কার অর্জন করেন, ২০০৫ সালে কমান্দোর দে আর্ত এ দে লেত্রে উপাধিতে ভূষিত হন এবং ২০১২ সালে লেজিওঁ দনরের শ্যভালিয়ে উপাধিতে ভূষিত হন।
ভন সিডো একশতাধিক চলচ্চিত্র ও টিভি অনুষ্ঠানে কাজ করেছেন। তার কয়েকটি স্মরণীয় কাজ হল নাইট আন্টোনিয়াস ব্লক চরিত্রে ইংমার বারিমানের "দ্য সেভেন্থ সিল" (১৯৫৭), যেখানে একটি প্রতীকী দৃশ্যে তাকে মৃত্যুর সাথে দাবা খেলারত অবস্থায় দেখা যায়; মার্টিন চরিত্রে "থ্রো আ গ্লাস ডার্কলি" (১৯৬১); জিসাস চরিত্রে "দ্য গ্রেটেস্ট স্টোরি এভার টোল্ড" (১৯৬৫); অক্টোবার চরিত্রে "দ্য কুইলার মেমোরেন্ডাম" (১৯৬৬); কার্ল অস্কার নিলসন চরিত্রে "দি ইমিগ্রান্টস" (১৯৭১); রয় লিন্ডবার্গ চরিত্রে "দি অ্যাপল ওয়ার" (১৯৭১); ফাদার ল্যাঙ্কেস্টার মেরিন চরিত্রে "দি এক্সরসিস্ট" (১৯৭৩); গুপ্তহন্তা জুবের চরিত্রে "থ্রি ডেজ অব দ্য কন্ডর" (১৯৭৫); দয়াহীন মিং চরিত্রে "ফ্ল্যাশ গর্ডন" (১৯৮০); আর্নস্ট স্টাভ্রো ব্লোফেল্ড চরিত্রে জেমস বন্ড চলচ্চিত্র ধারাবাহিকের "নেভার সে নেভার অ্যাগেইন" (১৯৮৩); লিয়েট-কাইন্স চরিত্রে "ডান" (১৯৮৪); ফ্রেডরিক চরিত্রে "হ্যানা অ্যান্ড হার সিস্টার্স" (১৯৮৬); ডক্টর পিটার ইংহাম চরিত্রে "অ্যাওয়েকেনিংস" (১৯৯০); লামার বার্গেস চরিত্রে "মাইনরিটি রিপোর্ট" (২০০২); জোসিয়া কেন চরিত্রে "সলোমন কেন" (২০০৯); স্যার ওয়াল্টার লক্সলি চরিত্রে "রবিন হুড" (২০১০); এবং লর সান টেক্কা চরিত্রে "" (২০১৫)।
তিনি "পেলে দ্য কনকারার" (১৯৮৭) চলচ্চিত্র লাসেফার চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং "এক্সট্রিমলি লাউড অ্যান্ড ইনক্রেডিবলি ক্লোজ" (২০১২) চলচ্চিত্রে রেন্টার চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ২০১৬ সালে তিনি এইচবিওর জনপ্রিয় ধারাবাহিক "গেম অব থ্রোনস"-এ অভিনয়শিল্পী হিসেবে যোগ দেন এবং তিন-চোখওয়ালা দাঁড়কাক চরিত্রে অভিনয় করে একটি প্রাইমটাইম এমি পুরস্কারের মনোনয়ন লাভ করেন।
ভন সিডো ১৯২৯ সালের ১০ই এপ্রিল সুইডেনের লুন্ডে এক ধনী পরিবারে জন্মগ্রহণ করেন। তার পিতা কার্ল ভিলহেল্ম ভন সিডো ছিলেন লুন্ড বিশ্ববিদ্যালয়ের আইরিশ, স্ক্যান্ডেনেভীয় ও তুলনামূলক লোকসাহিত্যের অধ্যাপক। তার মাতা মারিয়া মার্গারেটা "গ্রেটা" ছিলেন স্কুলশিক্ষক। তার কয়েকজন পূর্বপুরুষ জার্মান ছিলেন। তার পরিবারের আদি নিবাস পোমেরানিয়া, যা বর্তমানে পোল্যান্ডের অন্তর্গত এবং পূর্বে প্রুসিয়ার অংশ ছিল। তার নামের অংশ "ভন" দিয়ে "এর" বোঝায় এবং এটি অভিজাত বংশ নির্দেশ করে। সিডো লুথেরান ধর্মাবলম্বী হিসেবে বেড়ে ওঠেন ও পরে অজ্ঞেয়বাদে ধর্মান্তরিত হন।
ভন সিডো ১৯৫১ সালে ক্রিস্টিনা ইঙ্গা ব্রিটা অলিনের সাথ বিবাহ বন্ধনে আবদ্ধ হন। তাদের দুই পুত্র রয়েছে, তারা হলেন ক্লাস ও হেনরিক, তাদের দুজনকে "হাওয়াই" চলচ্চিত্রে দেখা গিয়েছিল। ১৯৭৯ সালে সিডো দম্পতির বিবাহবিচ্ছেদ ঘটে। পরে ভন সিডো ১৯৯৭ সালে ক্যাথরিন ব্রেলেটকে বিয়ে করেন এবং ব্রেলেট ভন সিডোর পূর্বের বিয়ের দুই সন্তানকে দত্তক নেন।
ভন সিডো ২০২০ সালের ৮ই মার্চ ৯০ বছর বয়সে ফ্রান্সের প্রভাঁসে মৃত্যুবরণ করেন।
আবদুল জলিল (অধ্যাপক)

অধ্যাপক ড. মুহম্মদ আবদুল জলিল একজন বাংলাদেশি অধ্যাপক, ফোকলোর গবেষক ও লেখক। তিনি বাংলা একাডেমির একজন ফেলো এবং নর্থ বেঙ্গল ইন্টারন্যাশনাল ইউনিভার্সিটি উপ-উপাচার্য।
জলিল ১৯৪৮ সালের ৬ জুন সিরাজগঞ্জ জেলার শাহজাদপুর উপজেলার হলদিঘর গ্রামে জন্মগ্রহণ করেন। তার পিতার নাম আহমদ আলী ও মাতার নাম জেলেমুন নেসা। তিনি এই দম্পতির জ্যেষ্ঠ পুত্র। তিনি কলকাতা বিশ্ববিদ্যালয় থেকে ১৯৮৬ সালে পিএইচডি ডিগ্রি অর্জন করেন।
জলিল বাংলা একাডেমিতে কিছুকাল কাজ করেন। পরবর্তীতে রাজশাহী বিশ্ববিদ্যালয়ের বাংলা বিভাগে শিক্ষকতা করেন। এরপর একই প্রতিষ্ঠানে ফোকলোর, বাংলা, নাট্যকলা ও সঙ্গীত বিভাগের সভাপতির দায়িত্বও পালন করেন।
জলিল অদ্যাবধি ৪৬টি মৌলিক গবেষণাগ্রন্থ ও ৭১টি রচনা করেছেন। এছাড়া তার তিনটি সুখপাঠ্য উপন্যাস ও একটি ছোটগল্পের গ্রন্থ রয়েছে।